钦定古今图书集成/理学汇编/字学典/第098卷 > 张融
## 钦定古今图书集成/理学汇编/字学典/第098卷 > 张融

按《南史》本传：张融，字思光，父畅，为丞相长史。融善草
书，常自美其能。帝曰：“‘卿书殊有骨力，但恨无工王法’。
答曰：‘非恨臣无二王法，亦恨二王无臣法’。”永明八年，
为司徒左长史。

按庾元威《论书》、草书“以张融、王僧虔为则，体用得法，
意气有馀。”

按《九品书人论》，“张融行草品下之上。”

按《书断》：“张融博涉经史，早标孝行。书兼诸体，于草尢
工，而时有稽古之风，宽博有馀，严峻不足，可谓有文
德而无武功。然齐梁之际，殆无以过。或见其有古风，
多误宝之，以为张伯英书也。而拓本大行于世。”

===萧惠基===按《南齐书》本传：“萧惠基，南兰陵人也。父思话，征西将
军。惠基善隶书及奕棋，永明五年，迁太常，赠金紫光
禄大夫。”